CELEX: 
Language: sl
Date: 2017-08-21 00:00:00
Title: DELEGIRANA UREDBA KOMISIJE (EU) …/… o spremembi Delegirane uredbe (EU) št. 611/2014 o dopolnitvi Uredbe (EU) št. 1308/2013 Evropskega parlamenta in Sveta v zvezi s programi za podporo sektorju oljčnega olja in namiznih oljk

OBRAZLOŽITVENI MEMORANDUM
            
            
               1.OZADJE DELEGIRANEGA AKTA
            
            
               Unija s triletnimi delovnimi programi za podporo sektorjema oljčnega olja in namiznih oljk v skladu s členom 29 Uredbe (EU) št. 1308/2013
                  1
                financira nekatere dejavnosti francoskih, grških in italijanskih organizacij proizvajalcev, združenj organizacij proizvajalcev in medpanožnih organizacij, in sicer največ do zneska  47 665 000 EUR.
            
            
               Na podlagi izkušenj z izvajanjem veljavnih triletnih delovnih programov, ki se bodo zaključili marca 2018, se predlagajo tehnične izboljšave Delegirane uredbe Komisije (EU) št. 611/2014
                  2
               .  Izboljšave so bile opredeljene med razpravami z zadevnimi državami članicami.
            
            
               Revidirano Uredbo bi bilo treba sprejeti v prvi polovici leta 2017 in bi morala začeti veljati septembra 2017, saj nekatere spremembe zadevajo merila za upravičenost, ki jih morajo vložniki za novo programsko obdobje poznati ob pripravi vlog, predloženih do datuma, ki ga določijo države članice, vendar najpozneje do 15. februarja 2018.
            
            
               2.POSVETOVANJA PRED SPREJETJEM AKTA
            
            
               Pred pripravo tega delegiranega akta so bila  s pravno službo opravljena posvetovanja o opredeljenih izboljšavah. Po koncu posvetovanja med službami je bil 16. junija 2017 sprožen mehanizem povratnih informacij. 
            
            
               Na srečanju strokovne skupine za oljčno olje 30. maja 2017 so bile države članice obveščene o možnostih za predlog delegiranega akta, ki bi spremenil določbe Delegirane uredbe Komisije (EU) št. 611/2014. Ker gre za tehnične spremembe brez velikega učinka, ocena učinka ni bila izvedena. 
            
            
               3.PRAVNI ELEMENTI DELEGIRANEGA AKTA
            
            
               Delegirani akt temelji na členu 30 Uredbe (EU) št. 1308/2013 in se bo uporabljal za delovne programe, ki se bodo začeli izvajati 1. aprila 2018.
            
            
               DELEGIRANA UREDBA KOMISIJE (EU) …/…
            
            
               z dne 9.8.2017
            
            
               o spremembi Delegirane uredbe (EU) št. 611/2014 o dopolnitvi Uredbe (EU) št. 1308/2013 Evropskega parlamenta in Sveta v zvezi s programi za podporo sektorju oljčnega olja in namiznih oljk 
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007
                  3
                ter zlasti člena 30 Uredbe,
            
            
               ob upoštevanju naslednjega:
            
            
               (1)Glede na izkušnje, pridobljene med izvajanjem triletnih delovnih programov, ki so se začeli 1. aprila 2015, bi bilo treba poenostaviti ali pojasniti nekatere določbe Delegirane uredbe Komisije (EU) št. 611/2014
                  4
               . Hkrati je primerno dodatno omejiti upravno breme za izvajalce in nacionalne uprave.
            
            
               (2)Države članice lahko najbolje ocenijo dejansko tveganje dvojnega financiranja različnih shem pomoči, ki jih upravljajo, zato bi morale določiti jasna merila za razmejitev, na podlagi katerih bi bilo mogoče jasno razločevati med dejavnostmi ali ukrepi, ki prejemajo podporo iz triletnih delovnih programov, in tistimi, ki se financirajo z drugimi inštrumenti Unije.
            
         
         
            
               (3)Zadevne države članice bi morale določiti tudi minimalno dodelitev finančnih sredstev Unije za posebna področja dejavnosti, saj lahko najbolje določijo občutljiva prednostna področja na svojem ozemlju. Da se določi uravnoteženo izvajanje prednostnih nalog na ozemlju zadevne države članice, bi se morala navedena minimalna dodelitev uporabljati za vse delovne programe.
            
            
               (4)Na seznam meril za izbor novih delovnih programov bi bilo treba vključiti oceno delovnih programov, ki so jih predhodno izvajale organizacije upravičenke na podlagi Delegirane uredbe (EU) št. 611/2014.
            
            
               (5)Zaradi poenostavitve je za izračun režijskih stroškov ustrezno dovoliti uporabo pavšala.
            
            
               (6)Da bi zahtevki za predplačila bolj ustrezali likvidnosti upravičenca med izvajanjem triletnega delovnega programa, bi se morala črtati zahteva, da se zahtevek za predplačilo vključi v začetno vlogo za odobritev. 
            
            
               (7)Delegirano uredbo (EU) št. 611/2014 bi bilo zato treba ustrezno spremeniti.
            
            
               (8)Za večletne programe, odobrene pred 1. aprilom 2018, bi se do izteka teh programov morale še naprej uporabljati določbe Delegirane uredbe (EU) št. 611/2014, ki je veljala ob njihovi odobritvi –
            
            
               SPREJELA NASLEDNJO UREDBO:
            
            
               Člen 1
            
            
               Delegirana uredba (EU) št. 611/2014 se spremeni:
            
            
               (1)vstavi se naslednji člen 2a:
            
            
               „Člen 2a 
            
            
               Prepoved dvojnega financiranja 
            
            
               Države članice določijo jasna merila za razmejitev, da zagotovijo, da se podpora na podlagi člena 29 Uredbe (EU) št. 1308/2013 ne dodeli za dejavnosti ali ukrepe, ki prejemajo podporo iz drugih inštrumentov Unije.“;
            
            
               (2)v členu 3(4) se uvodni stavek nadomesti z naslednjim:
            
            
               „Zunanje izvajanje ukrepov organizacije proizvajalcev ali združenja organizacij proizvajalcev v skladu s členom 155 Uredbe (EU) št. 1308/2013 se lahko dovoli za ukrepe iz odstavka 1 pod naslednjimi pogoji:“;
            
            
               (3)točka (a) člena 4(1) se črta;
            
            
               (4)člen 5 se nadomesti z naslednjim:
            
            
               „Člen 5
            
            
               Porazdelitev finančnih sredstev Unije
            
            
               Države članice določijo minimalno dodelitev finančnih sredstev Unije, ki so v skladu s členom 29 Uredbe (EU) št. 1308/2013 na voljo za posebna področja iz člena 3(1) te uredbe. Minimalna dodelitev se uporablja za vse delovne programe, odobrene na podlagi te uredbe, v zadevnih državah članicah.“;
            
         
         
            
               (5)v členu 6(1) se točka (g) nadomesti z naslednjim:
            
            
               „(g)ocena delovnega programa, ki so ga predhodno izvajale organizacije upravičenke na podlagi Uredbe Komisije (ES) št. 1334/2002(*), Uredbe Komisije (ES) št. 2080/2005(**), Uredbe (ES) št. 867/2008 ali te uredbe.
            
            
               --------------------------------
            
            
               (*)Uredba Komisije (ES) št. 1334/2002 z dne 23. julija 2002 o določitvi podrobnih pravil za izvajanje Uredbe Sveta (ES) št. 1638/98 v zvezi s programi dela organizacij gospodarskih subjektov v oljčnem sektorju za tržna leta 2002/03, 2003/04 in 2004/05 (UL L 195, 24.7.2002, str. 16).
            
            
               (**)Uredba Komisije (ES) št. 2080/2005 z dne 19. decembra 2005 o podrobnih pravilih za uporabo Uredbe Sveta (ES) št. 865/2004 glede organizacij izvajalcev v oljčnem sektorju, njihovih delovnih programov in financiranja (UL L 333, 20.12.2005, str. 8).“;
            
            
               (6)člen 7(3) se spremeni:
            
            
               (a)točka (h) se črta;
            
            
               (b)doda se naslednji drugi pododstavek:
            
            
               „Za namene točke (d) prvega pododstavka se lahko države članice odločijo, ali so režijski stroški upravičeni na podlagi pavšala ali dejanskih stroškov, določenih na podlagi dokazil, ki jih predloži upravičenec.“ 
            
            
               Člen 2
            
            
               Ta uredba začne veljati sedmi dan po objavi v Uradnem listu Evropske unije.
            
            
               Uporablja se za delovne programe, ki se začnejo 1. aprila 2018, in za postopek njihove odobritve.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju, 9.8.2017
            
            
               
                     Za Komisijo
               
               
                     Predsednik
                     Jean-Claude JUNCKER
               
            
         
         
            
                  
                     (1)
                  Uredba (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (UL L 347, 20.12.2013, str. 671).
               
               
                  
                     (2)
                  Delegirana uredba Komisije (EU) št. 611/2014 z dne 11. marca 2014 o dopolnitvi Uredbe (EU) št. 1308/2013 Evropskega parlamenta in Sveta v zvezi s programi za podporo sektorju oljčnega olja in namiznih oljk (UL L 168, 7.6.2014, str. 55).
               
               
                  
                     (3)
                  
                  
                     UL L 347, 20.12.2013, st. 671
                  
                  . 
               
               
                  
                     (4)
                  Delegirana uredba Komisije (EU) št. 611/2014 z dne 11. marca 2014 o dopolnitvi Uredbe (EU) št. 1308/2013 Evropskega parlamenta in Sveta v zvezi s programi za podporo sektorju oljčnega olja in namiznih oljk (
                  
                     UL L 168, 7.6.2014
                  
                  , str. 55).